**ΟΔΗΓΙΕΣ ΓΙΑ ΤΟΥΣ ΠΡΩΤΟΕΤΕΙΣ ΦΟΙΤΗΤΕΣ ΑΚΑΔΗΜΑΪΚΟΥ ΕΤΟΥΣ 2017-18 TΑΥΤΟΠΡΟΣΩΠΙΑ - ΚΑΤΑΘΕΣΗ ΔΙΚΑΙΟΛΟΓΗΤΙΚΩΝ ΠΑΡΑΛΑΒΗ ΒΕΒΑΙΩΣΗΣ ΕΓΓΡΑΦΗΣ & ΔΕΛΤΙΟΥ ΕΝΕΡΓΟΠΟΙΗΣΗΣ ΛΟΓΑΡΙΑΣΜΟΥ**

Οι επιτυχόντες των Πανελλαδικών εξετάσεων που ολοκλήρωσαν την εγγραφή τους μέσω της ηλεκτρονικής εφαρμογής του Υπουργείου Παιδείας, Έρευνας και Θρησκευμάτων στη διεύθυνση https://eregister.it.minedu.gov.gr οφείλουν να προσέλθουν στην Γραμματεία του Τμήματος Νοσηλευτικής **από τις 25-09-2017 έως τις 04-10-2017, Δευτέρα έως Παρασκευή & ώρες 9:00 έως 13:00 επιδεικνύοντας την αστυνομική ταυτότητα ή το διαβατήριο,** προσκομίζοντας τα παρακάτω απαιτούμενα δικαιολογητικά προκειμένου να πραγματοποιηθεί η ταυτοπροσωπία τους και να παραλάβουν την Βεβαίωση Εγγραφής και το Δελτίο Ενεργοποίησης Λογαριασμού.

1. **Αίτηση προς την Γραμματεία του Τμήματος. (επισυνάπτεται)**
2. **Εκτυπωμένη και υπογεγραμμένη την αίτηση της ηλεκτρονικής εγγραφής που κάνατε μέσω της εφαρμογής του Υπουργείου Παιδείας, Έρευνας και Θρησκευμάτων. (**Αν τα ατομικά στοιχεία που εμφανίζονται στην ηλεκτρονική αίτηση δεν συμφωνούν με τα στοιχεία της αστυνομικής ταυτότητας ή του διαβατηρίου (π.χ. δεν υπάρχει αριθμός Δελτίου Ταυτότητας ή λάθος ημερομηνία γέννησης κλπ.), τότε πρέπει να προβείτε στην άμεση διόρθωση και ενημέρωση των λανθασμένων στοιχείων σας στα συστήματα του Εθνικού Μητρώου ΑΜΚΑ, σε οποιοδήποτε ΚΕΠ.)
3. **Δύο (2) φωτογραφίες τύπου ταυτότητας έγχρωμες, στο πίσω μέρος των οποίων θα πρέπει να αναγράφεται το ονοματεπώνυμό του φοιτητή.**
4. **Ευκρινές φωτοαντίγραφο ταυτότητας ή Διαβατηρίου.**
5. **Φωτοτυπία βεβαίωσης ΑΜΚΑ ή έγγραφο το οποίο θα βεβαιώνει τον ΑΜΚΑ του φοιτητή.**
6. **Πιστοποιητικό Γέννησης. (μόνο για τα αγόρια)**
7. **Εκτυπωμένο το Ατομικό Στατιστικό Δελτίο Φοιτητή – Σπουδαστή.(που υπάρχει στην φόρμα της ηλεκτρονικής αίτησης εγγραφής)**

**Τα δικαιολογητικά μπορούν να κατατεθούν:**

**Αυτοπροσώπως ή με νομίμως εξουσιοδοτημένο πρόσωπο από τον επιτυχόντα.**

***(H εξουσιοδότηση θα πρέπει να έχει θεωρημένο το γνήσιο της υπογραφής και στο κείμενο της να αναγράφει εξουσιοδοτώ τον/την …………… να καταθέσει τα απαιτούμενα δικαιολογητικά στην Γραμματεία του Τμήματος Νοσηλευτικής για να πραγματοποιηθεί η ταυτοπροσωπία μου και να παραλάβει αντί εμού, Βεβαίωση Εγγραφής και*** *Δελτίο Ενεργοποίησης λογαριασμού****)***

**ή**

**Σε περίπτωση που καθίσταται αδύνατη η αυτοπρόσωπη παρουσία του φοιτητή στη Γραμματεία του Τμήματος**, και μόνο για εξαιρετικούς λόγους ο φοιτητής θα πρέπει να απευθυνθεί στο ΚΕΠ του τόπου κατοικίας του, υποβάλλοντας θεωρημένη (για την γνησιότητα της υπογραφής του) αίτηση προς τη Γραμματεία της Σχολής ή του Τμήματός του μαζί με επικυρωμένο αντίγραφο της ταυτότητας του, προκειμένου να του χορηγηθούν οι απαραίτητοι κωδικοί πρόσβασης, ώστε στη συνέχεια να λάβει μέρος στη διαδικασία των μετεγγραφών του τρέχοντος ακαδημαϊκού έτους.

**Στην συνέχεια θα πρέπει να αποστείλει τα παραπάνω δικαιολογητικά ταχυδρομικώς ή με courier, έως την Τετάρτη 04-10-2017 στην Γραμματεία του Τμήματος στη διεύθυνση:**

**ΤΕΙ ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ**

**ΤΜΗΜΑ ΝΟΣΗΛΕΥΤΙΚΗΣ**

**ΒΑΣΙΛΕΩΣ ΓΕΩΡΓΙΟΥ 3**

**ΔΙΔΥΜΟΤΕΙΧΟ**

**Τ.Κ 68300**

**ΤΗΛ: 2553025111 & 2553025063**

 **Στην περίπτωση αυτή, η αίτηση προς την Γραμματεία του Τμήματος και η αίτηση της ηλεκτρονικής εγγραφής θα πρέπει να είναι επικυρωμένες με το γνήσιο της υπογραφής.**

 Για λόγους εξαιρετικής ανάγκης, όπως παρατεταμένη θεομηνία, σοβαρή ασθένεια, στράτευση ή απουσία στο εξωτερικό, ή για περίπτωση επιτυχόντα που δεν ολοκλήρωσε εμπρόθεσμα και πλήρως τη διαδικασία της ηλεκτρονικής εγγραφής, είναι δυνατή η εγγραφή, ύστερα από αίτηση του ενδιαφερόμενου, στην οποία εκτίθενται οι λόγοι της καθυστέρησης. Στις ανωτέρω περιπτώσεις, τόσο η σχετική αίτηση όσο και τα δικαιολογητικά κατατίθενται από τον επιτυχόντα απευθείας στη Γραμματεία του Τμήματος χωρίς τη χρήση της ηλεκτρονικής εφαρμογής του ΥΠ.Π.Ε.Θ. και με πιθανή υποχρέωση φυσικής παρουσίας στη Γραμματεία του Τμήματος σε αποκλειστική προθεσμία τριάντα (30) ημερών από τη λήξη της προθεσμίας εγγραφής. Η εγγραφή ολοκληρώνεται ή μη με αιτιολογημένη απόφαση του αρμόδιου οργάνου του Τμήματος. Επιτυχών που δεν εγγράφηκε ούτε με τη διαδικασία των προηγουμένων εδαφίων αυτής της παραγράφου, χάνει το δικαίωμα εγγραφής για το συγκεκριμένο ακαδημαϊκό έτος, καθώς και για τα επόμενα έτη για το συγκεκριμένο Τμήμα Επιτυχίας του.

……………………..

Όσοι φοιτητές διαγράφηκαν από άλλα Πανεπιστήμια ή ΤΕΙ προκειμένου να κάνουν την ηλεκτρονική εγγραφή και δεν το δήλωσαν κατά την εγγραφή (ταυτόχρονα) θα προσκομίσουν βεβαίωση διαγραφής από το Πανεπιστήμιο ή ΤΕΙ στο οποίο ήταν προηγουμένως εγγεγραμμένοι.

……………………..

**Ως ημέρα έναρξης των μαθημάτων ορίζεται η Δευτέρα, 02 Οκτωβρίου 2017. Τα μαθήματα θα πραγματοποιούνται σύμφωνα με το ωρολόγιο πρόγραμμα το οποίο θα ανακοινωθεί**.

……………………..

**Στους πρωτοετείς σπουδαστές η δήλωση μαθημάτων θα γίνει αυτομάτως με την εγγραφή τους στο Τμήμα.** Δηλώνονται όλα τα μαθήματα του Α΄ εξαμήνου. Σε περίπτωση που επιθυμεί ο πρωτοετής φοιτητής να αλλάξει ή να προσθέσει μαθήματα στην δήλωση μαθημάτων θα πρέπει να επικοινωνήσει με την Γραμματεία το αργότερο έως της 29-10-2017.

……………………..

Στο Ατομικό Δελτίο Ενεργοποίησης Λογαριασμού υπάρχουν οδηγίες για να ενεργοποιήσετε τον ηλεκτρονικό σας λογαριασμό για τις Ακαδημαϊκές Υπηρεσίες. Έπειτα με το όνομα χρήστη και τον κωδικό πρόσβασης που θα επιλέξετε θα έχετε πρόσβαση στην Ηλεκτρονική Γραμματεία, στην Ηλεκτρονική Σελίδα Απόκτησης Ακαδημαϊκής Ταυτότητας κ.α. (αναλυτικά αναφέρονται στο Δελτίο Ενεργοποίησης)

……………………..

Στην περίπτωση που δεν συμπληρωθεί το Ατομικό Στατιστικό Δελτίο Φοιτητή-Σπουδαστή κατά την διαδικασία της ηλεκτρονικής εγγραφής, υπάρχει δυνατότητα συμπλήρωσης του μεταγενέστερα στην ιστοσελίδα της ΕΛΣΑΤ στον παρακάτω σύνδεσμο : [www.statistics.gr](http://www.statistics.gr) (Προϊόντα και Υπηρεσίες/Συλλογή Στοιχείων/Συμπλήρωση Ατομικού Στατιστικού Δελτίου Φοιτητή-Σπουδαστή). Επίσης μπορείτε να το ζητήσετε και από την Γραμματεία του Τμήματος όπου υπάρχει σε έντυπη μορφή για να το συμπληρώσετε.

…………………….

Η αίτηση για χορήγηση πιστοποιητικών σπουδών (βεβαίωση εγγραφής, πιστοποιητικό στρατολογίας κ.α.) μπορεί να  γίνει αυτοπροσώπως από τον ίδιο τον φοιτητή ή με νομίμως εξουσιοδοτημένο πρόσωπο στην Γραμματεία του Τμήματος ή καταθέτοντας αίτηση μέσω ΚΕΠ ή μέσω της ηλεκτρονικής Γραμματείας στην διεύθυνση <https://e-secretariat.teiemt.gr/unistudent/>